text: Politiet dyster i julecrossfit
  03 december 2015 kl. 16.52
  Det daglige arbejde med flygtninge og fartkontrol blev i dag erstattet med hård fysik træning i Tønder.
  Det er vigtigt at være i god form, når politiet rykker ud. Derfor kastede 40 politifolk fra hele landet sig i dag ud i en omgang crossfit, hvor der blev gået til stålet.
  Fælles for de fremmødte politifolk var, at de også dyrker sporten i deres fritid. Derfor er de også noget mere veltrænede end mange af deres kollegaer.
  Men crossfit er for alle, fastslår de fremmødte toptrænede politifolk i Tønder.
  -Alle har mulighed for at deltage, unge som gamle, tykke som tynde. Så kan det skaleres, så man har mulighed for at være med, selvom man hører til i den ældre del af politiflokken, fortæller Anne Kristine fra Herning, der ikke ønsker sit efternavn frem.
  
  